Sometimes When We Touch

«Sometimes When We Touch» er en amerikansk ballade fra 1977 med melodi av Barry Mann og tekst av Dan Hill, som ble utgitt av Hill på albumet Longer Fuse. Sangen ble også utgitt på singlen K-Tel TU 2750 i 1977. Den ble hans største slager og nådde en tredjeplass på den amerikanske Billboard Hot 100-singlelisten.

Coverversjoner

Tina Turner spilte inn sangen og ga den ut på albumet Rough i 1978. Sangen ble også gitt ut på singel senere samme år.the-world-of-tina.com

Den britiske veteranentertaineren Tommy Steele har spilt inn sangen på sitt Family Album (Ronco Records RTD2041) fra 1979.TOMMY STEELE DISCOGRAPHY  

Det finnes også en versjon innspilt i 1980 med vokalisten Cleo Laine og fløytisten James Galway på LP-platen med samme navn.Cleo Laine & James Galway – Sometimes When We Touch (LP, Album) at Discogs

Tammy Wynette spilte inn en coverversjon i 1985 med country-popsangeren Mark Gray. Deres duettversjon nådde en sjetteplass på den amerikanske country-singlelisten samme år.LP Discography 

Versjonen til den britiske dancevokalisten Newton kom på den britiske singlelisten 15. februar 1997 og lå der i tre uker med nummer 32 som høyeste plassering.Chart Stats - Newton - Sometimes When We Touch Den nådde en femteplass på den australske singlelisten, også i 1995. Newtons versjon solgte til gull i Australia.

Den britiske vokalisten Rod Stewart har også spilt inn denne sangen på albumet If We Fall in Love Tonight fra 1996.

Skabandet Five Iron Frenzy fremførte også en coverversjon under dets avskjedsturné i 2004.

Svenske versjoner

Det finnes også en svenskspråklig versjon kalt «När vi rör vid varann», skrevet av Ingela «Pling» Forsman. Den ble spilt inn av Kikki Danielsson i 1980, av Monica Silverstrand også i 1980 samt av Susanne Alfvengren i 1984. «När vi rör vid varann» har blitt Alfvengrens signatursang. Versjonen til Silverstrand lå på Svensktoppen 24. februar–2. mars 1980, med en niende- og en sjetteplass som resultat.Svensktoppen – 1980

Norske versjoner

Gunnar Jørstad, Odd Kåre Ørke, Runar Borge og Eirik Molnes Husabø har skrevet norske tekster. Jørstads norske tittel er «Kontakt». Ørkes versjon heter «Når du tar meg i din favn». Borges versjon heter «Når du er helt nær». Molnes Husabøs versjon heter «Når du berører meg».

Innspillinger

 År Sangtittel Albumtittel Artist Tekstforfatter Platetype Platemerke og katalognummer1980«Kontakt»Inger Lise RypdalGunnar JørstadSingleTalent TLS 1211993«Når du tar meg i din favn»Nå komme eg igjen Hans Petter HansenOdd Kåre ØrkeCDOKØ2008«Når du er helt nær»Wenche Myhre in Concert  Wenche MyhreRunar BorgeCDGrappa GRCD 42782009«Når du berører meg»Det er lov å drømmeFrank Robert BentzenEirik Molnes HusabøCDTylden & Co. GTACD 8406

Andre versjoner

En estiskspråklig versjon finnes også med tittelen «Puudutus». Den blir ofte fremført som duett. Sangen har blant annet blitt spilt inn som coveversjon med Koit Toome og Maarja-Liis Ilus.

På Toomes akustiske «Greatest Hits»-album er sangen med som solostykke med melodi kreditert «H. Dan».

Referanser

Kategori:Tina Turner-sanger
Kategori:Tina Turner-singler
Kategori:Sanger fra 1977
Kategori:Singler fra 1978